text: Mor mossèn Josep Riera Justó, rector de Molló, als 82 anys | NacióRipollès
  Mor mossèn Josep Riera Justó, rector de Molló, als 82 anys
  Conegut com a "mossèn Pipes", era un gran aficionat a la muntanya i oficiava les misses al Taga de la Unió Excursionista de Sant Joan | L'Ajuntament de Molló decreta tres dies de dol oficial
  per Redacció , 3 d'abril de 2014 a les 20:24 |
  Aquesta informació es va publicar originalment el 3 d'abril de 2014 i, per tant, la informació que hi apareix fa referència a la data especificada.
  Mossèn Josep Riera, en una benedicció del Roser. Foto: Marcel Urgell
  Mossèn Josep Riera i Justó, rector de Molló, ha mort aquest vespre als 82 anys d'edat. Una notícia que ha avançat l'alcalde Josep Coma que ha explicat que el desenllaç ha arribat després d'una "curta malaltia". El funeral se celebrarà aquest dissabte a l'església de Santa Cecília a les 12 del migdia i posteriorment serà enterrat a Setcases. Abans, divendres a les vuit del vespre, es resarà el rosari en record seu.
  L'Ajuntament de Molló, a través de les xarxes socials ha "expressat el seu més sincer condol a familiars i amics, així com al Bisbat de Vic" per la mort del rector de municipi. En aquest sentit l'alcalde ha decretat tres dies de dol oficial. Per altra banda, els condols també han arribat des de Setcases on havia estat rector durant cinc dècades –va deixar-ho de ser fa tres anys, tot i això, continuava oficiant les misses de les festes-.
  També des de l'entorn de la Unió Excursionista de Sant Joan s'ha lamentat la pèrdua d'un "gran excursionista". De fet, el conegut com a "mossèn Pipes" –per la seva antiga afició a fumar amb pipa-, oficiava la missa del cim del Taga des de l'any 1997. El 2009, en el marc de la celebració del centenari de la construcció del refugi d'Ulldeter, el Centre Excursionista de Catalunya (CEC) li va entregar la Medalla d'Or de l'entitat. A més, havia impartit les classes de religió a l'Institut Abat Oliba de Ripoll.
  El 2009 mossèn Josep Riera va rebre la Medalla d'Or del CEC. Foto: Dani Planas
  Aquest vespre ha mort a Vic, després d'una curta malaltia, mossèn Josep Riera i Justó, rector de Molló. Descansi en pau.
  — Pep Coma (@pepcoma) abril 3, 2014
  L'Ajuntament de Molló expressa el seu més sincer condol a familiars i amics, així com al Bisbat de Vic, per la mort de Mossèn Josep Riera.
  — Ajuntament Molló (@AjuntamentMollo) abril 3, 2014
  Ens ha deixat un gran excursionista, Mn. Josep Riera, rector de Molló. Des de l'any 1997 oficiava la missa al cim del Taga. Adéu Mn. Pipes.
  — Dani Planas Perpinyà (@PlanasDani) abril 3, 2014
  UN PENSAMENT DIARI: EN RECORD DE MOSSÈN JOSEP RIERA I JUSTÓ http://t.co/0cKy61tmUa @el9nou @CorisaMediaGrup @elripollesinfo #Molló
  — Núria Mayà (@nuriamaya) abril 3, 2014
  Mossèn Riera, al fons, en una missa al cim del Taga. Foto: Marçal Garcia
  Societat, Mossèn Josep Riera, religió
  com tu tots
  Per Anònim el 25 d'abril de 2014 a les 14:35
  Eres un bon company de muntanya i molt encoratgí, amb nosaltres vares voltar molt, però la grimpada al Pas dels Innocents m'ha quedat gravada de per vida. Tenies 76 anys. Seràs sempre en el meu record.
  ET RECORDAREM SEMPRE.
  Per Anònim el 8 d'abril de 2014 a les 06:22
  El nostre més sentit condol a familiars i amics. Jo i els de case,no t'oblidarem mai.
  Per joan lagunas el 7 d'abril de 2014 a les 20:43
  La família de Mn. Josep Riera (o Mn. Pipes) us agraeix a tots els que el vàreu estimar en vida, i a tots els que el vàreu acompanyar en la seva última excursió a Mollò i Setcases, el vostre apreci pel nostre tiet i cosí. També la nostra consideració per l'Ajuntament de Molló per decretar tres dies de dol. Sincerament,
  mossen pipes
  Per Anònimfamilia-puigmal el 6 d'abril de 2014 a les 12:40
  H`ARRIBAT LA HORA DELS ADEUS,SEMPRE EL RECORDAREM ,A L`INSTITUD com a mestre i ham d`altres aconteixements viscuts .Qué tingui un bon cami
  Per Anònim el 4 d'abril de 2014 a les 23:32
  Gràcies Mossén per haver-nos apreciat tant. El trobarem a faltar peró sempre estarà entre nosaltres. Fins Sempre.
  Per Àngel el 4 d'abril de 2014 a les 19:49
  Si hi haguessin més mossens con Mossèn Pipes, estic segur que l'església Catòlica tindria més fidels. Era l'antítesi de la Cúria: senzill i al servei dels fidels. S'ha mort un home bo, del país i de pedra picada. Actuava com predicava l'Evangeli, fent el bé. Quins bons records de les classes de religió a l'Institut Abat Oliba de Ripoll, amb mossèn Sanglas. Descansa en pau i, com deia Joan Capri "que al cel ens puguem veure!".
  UN GRAN MOSSEN, UNA GRAN PERSONA
  Per Anònim el 4 d'abril de 2014 a les 19:34
  Proper, preocupat pels demés, gran esquiador, gran muntanyenc. Descansa en pau perquè t'ho has guanyat. El cel és teu. Gracies per tot. No t'oblidaré. No t'oblidarem
  Fins sempre mossèn !!!
  Per Anònim el 4 d'abril de 2014 a les 17:21
  S em en ha anat el meu mossèn.... Descansi en Pau.
  Per U.E. Sant Joan de les Abadesses el 4 d'abril de 2014 a les 17:15
  Des de la Unió Excursionista de Sant Joan de les Abadesses, en representació de la junta i dels socis, volem manifestar la nostra tristesa per aquesta pèrdua. El nostre condol a familiars i amics. Descansi en pau mossèn.
  Per Pere el 4 d'abril de 2014 a les 16:49
  Siguis on siguis una abraçada mossèn Pipes!!
  HOMENATGE PÓSTUM
  Per Anònim el 4 d'abril de 2014 a les 15:00
  Els setcasins el plorem molt. A pesar de tot lo que va passar continuaba sient el nostre capellá. Els ulls s´hem fant llágrimes quant el recordo que el 08 de maig del 2010(festa petita de Setcases) li fem un homenatge per els 49 anys que el teníem entre nosaltres, i en el poema que li varen llegir recordaba al Antonio Machado, quant ens deía "caminante no hay camino sino se hace camino al andar". Crec que si ell hagués existit abans del Antonio Machado, tothom hauría pensat que s´habia inspirat en "mossen pipes". Descanseu amb pau
  Per Eudald el 4 d'abril de 2014 a les 11:07
  Ma agafat molt de sorpresa la teva mort,eras un bon amic i company de la LLEVA del 32. Et trobarem a faltar ja que eras tota una institusió,descanse amb pau amic.
  Una bellíssima persona que descansarà per sempre a Setcases
  Per Anònim el 4 d'abril de 2014 a les 11:04
  Ens ha deixat una bellíssima persona que molts setcasencs recordem perquè ens va batejar, ens va fer catequesi, va oficiar casaments.... Crec que mossèn Riera estimava Setcases potser més que els propis habitants ja que en les seves memòries deixa escrit que vol ser enterrat al cementiri de Setcases. Mòssen, sigui on sigui, descansi en pau.
  Per Angela el 4 d'abril de 2014 a les 09:20
  Mossen et vaig coneixer arrant dels casaments i bateixos que has anat fent . Eras molt bona persona com a MOSSEN com a bon amic de poble i excelent caminador de montanya, entre altres paraules ens deixes a la terra pero t,esperan en el cel. Sempre et recordarem com a Mossen Pipas de Mollo.A Can Bertran no ens hi trobarem mes pero la taula rodona et veurem sempre sentat. EL cel sera feliç amb tu. Descansa amb PAU: ADEU.